Chizburger. Chizburger (; "cheese" — „pishloq“) pishloq qoʻshiladigan hamburger turidir. Anʼanaga koʻra, pishloq boʻlagi goʻshtli kotlet ustiga qoʻyiladi. Pishloq odatda hamburger kotleti ustiga biroz avval qoʻshiladi, bu esa uning erishiga imkon beradi. Shuningdek, chizburgerni unga salat latuki, pomidor, piyoz, tuzlangan bodringlar, bekon, mayonez, ketchup va xantal kabilar qoʻshib isteʼmol qilish ham mumkin. Fastfood restoranlarida chizburgerlarga qoʻshiladigan pishloq odatda yumshoq pishloq hisoblanadi. Chizburger sotiladigan mashhur restoranlar qatoriga McDonald's, Burger King, Wendy's va hokazolarni kiritish mumkin.